Lubikaloo kasvukohatüüp

Lubikaloo kasvukohatüüp asub paetasandike tasastel või kergelt nõgusatel karbonaatsetel muldadel, kus niiskusrežiim ajutiselt vaheldub. Need on märjad alad, kus vee äravool on takistunud või kuhu pinnamoe nõgususe tõttu valgub pinnavesi. Levikuala on on saartel, Lääne- ja Põhja-Eestis. Lubikaloo on saanud nime rohurindes domineerivast lubikast (Sesleria caerulea). Osaliselt sarnaneb osja kasvukohatüübiga muldade ja alustaimede poolt.

Mullad 
Iseloomulikud on gleistunud ning õhukesed paepealsed karbonaatsed mullad. Neil on 5-30 cm paksune huumushorisont, mille alla jääb porsunud paekiht või savine rähk. Metsakõdu kiht puudub või on väga õhuke. Mullad annavad neutraalse reaktsiooni, pH on kuni 6.6.
Vee äravool on aeglane või takistatud paekihi tõttu. Veerežiim on vahelduv, kevadel on mullad sulavee tõttu niiske, suve kuivadel perioodidel võib muld läbi kuivada, mis võib piirata taimestiku kasvu. Kuivperioodil ajutist veega küllastumist saab tuvastada gleistumistunnuste või indikaatortaimede (Carex spp.) abil.

Puistu 
Puistu moodustavad peamiselt hõredalt kasvavad männid (Pinus sylvestris), segapuistu puhul võib kasvada mändide vahel näiteks arukaske (Betula pendula),  kuuske (Picea abies) ning harvemini saarepuud (Fraxinus excelsior).

Alusmets 
Põõsarinne on vahelduva tihedusega ning liigirikkus on küllaltki suur. Seal esineb liike:
 Sarapuu (Corylus avellana)
 Kadakas (Juniperus communis)
 Harilik kuslapuu (Lonicera xylosteum)
 Türnpuu (Rhamnus catharticus)
 Mage sõstar (Ribes alpinum)
 Paakspuu (Frangula alnus)
 Lodjapuu (Viburnum opulus)
 Harilik kibuvits (Rosa vosagiaca)
 Harilik vaarikas (Rubus idaeus)

Rohurinde mitmekesisus ja liigid sõltuvad mullakihi veerežiimist ja tüsedusest. Domineeriv liik on lubikas (Sesleria caerulea). Lisaks lubikale esineb liike:
 Vesihaljas tarn (Carex flacca)
 Punanupp (Sanguisorba officinalis)
 Hirsstarn (Carex panicea)
 Angerpist (Filipendula vulgaris)
 Tedremaran (Potentilla erecta)
 Harilik nurmenukk (Primula veris)
 Ojamõõl (Geum rivale)
 Lillakas (Rubus saxatilis)
 Kortsleht (Alchemilla spp.)

Samblarinne on hõre, asub peamiselt mikrokõrgendikel. Esineb liike:
 Metsakäharik (Rhytidiadelphus triquetrus)
 Niiduehmik (Thuidium philibertii)
 Harilik roosammal (Rhodobryum roseum)
 Lehiksamblad (Plagiomnium spp.)

Viited 

Kasvukohatüübid